**ОБЯВЛЕНИЕ**

**Министерството на външните работи, на основание чл. 10а, ал. 2 от Закона за държавния служител и чл. 14, ал. 2 от Наредбата за провеждане на конкурсите и подбора при мобилност на**  **държавни служители /приета с ПМС № 304 от 03.12.2019 г., обн. ДВ, бр.97 от 10.12.2019 г., изм. и доп. ДВ, бр. 9 от 31.01.2020 г.**, **изм. и доп. ДВ бр.29 от 09.04.2021 г., в сила от 09.04.2021 г./, обявява конкурс за назначаване на държавен служител на свободна длъжност:**

**„Директор на дирекция”** – една щатна бройка**,** дирекция „Информационно и комуникационно обслужване и сигурност на информацията”.

**Описание на длъжността:** Ръководи, организира и контролира цялостната дейност на дирекция „Информационно и комуникационно обслужване и сигурност на информацията“.

Съгласно Наредбата за заплатите на служителите в държавната администрация и Вътрешните правила за работна заплата, размерът на основното месечно възнаграждение за длъжността „Директор на дирекция“ зависи от степента на основната месечна заплата, съобразно признатия професионален опит на кандидата, като неговият минимален размер е както следва: за I степен – 2900 лв., за II степен - 3000 лв., за III степен – 3100 лв.

**Минимални изисквания съгласно Класификатора на длъжностите в администрацията(КДА) и специфични изисквания, предвидени в нормативни актове за заемане на длъжността. Кандидатите следва:**

* Да са български граждани и да нямат друго гражданство освен на държава - членка на Европейския съюз, съгласно чл. 27, ал. 2, т.1 във вр. с ал. 1, т. 1 от Закона за дипломатическата служба;
* Да притежават завършено висше образование с образователно-квалификационна степен „магистър“ съгласно чл. 27, ал. 2, т.1 във вр. с ал. 1, т. 2 от Закона за дипломатическата служба в професионална област: технически науки, компютърни системи и технологии, информационни технологии;
* Да владеят най-малко един чужд език съгласно чл. 27, ал. 2, т. 2 от Закона за дипломатическата служба;
* Да притежават компютърна грамотност, съгласно чл. 27, ал. 2, т.1 във вр. с ал. 1, т. 4 от Закона за дипломатическата служба: Експертно ниво на познаване и прилагане на информационни и комуникационни технологии; информационни технологии; продукти на Майкрософт, бази данни, опит в инсталирането и конфигурирането на операционни системи, мрежови устройства, сървъри и др.;
* Да не страдат от хронично психическо заболяване съгласно чл. 27, ал. 2, т.1 във вр. с ал. 1, т. 5 от Закона за дипломатическата служба;
* Да притежават минимален професионален опит – 7 години, или минимален ранг за държавен служител – V старши;
* Да отговарят на другите изисквания за заемане на държавна служба по чл. 7, ал. 1 и ал. 2 от Закона за държавния служител.
1. **Начин на провеждане на конкурса:**
2. **Първи етап:**

- Тест за познания от професионалната област на длъжността и относно администрацията, в която е конкурсната длъжност и писмена разработка, която е свързана с изпълнението на длъжността /съгласно чл.33, ал. 1, т.1 и 2 от Наредбата за провеждане на конкурсите и подбора при мобилност на държавни служители/.

1. **Втори етап:**
* Интервю.

**Нормативни актове и други източници за подготовка:**

* Закон за дипломатическата служба;
* Закон за държавния служител;
* Закон за защита на класифицирана информация;
* Правилник за прилагане на закона за защита на класифицираната информация;
* Закон за електронното управление;
* Задължителни указания на ДКСИ в областта на класифицираната информация;
* Наредба за дейността по организирането и осъществяването на електронните комуникации и криптографска сигурност на служебната кореспонденция, обменяна по електронни канали между организационни единици в Република България и задграничните й представителства;
* Наредба за общите изисквания за гарантиране на индустриалната сигурност;
* Наредба за сигурността на комуникационните и информационните системи;
* Устройствен правилник на МВнР.

**Необходими документи за участие в конкурса:**

1. Писмено заявление за участие в конкурса, съгласно Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители;
2. Декларация от кандидата, че е български гражданин и няма друго гражданство освен на държава-членка на Европейския съюз, както и за обстоятелствата, че е пълнолетен, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определена длъжност;
3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността (документите, издадени в чужбина, следва да бъдат признати по реда на Наредбата за държавните изисквания за признаване на придобито висше образование и завършени периоди на обучение в чуждестранни висши училища (обн. ДВ, бр. 69 от 22.08.2000 г., посл. изм. обн. ДВ, бр.28 от 2019г.); ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
4. Копия от документи, удостоверяващи владеенето на чужди езици (степента „владеене” се доказва в съответствие с Наредба № 1 от 14.10.2013 г. за кариерното развитие на дипломатическите служители и ротацията на служителите в дипломатическата служба, изд. от Министъра на външните работи (обн. ДВ, бр. 92 от 22.10.2013 г.);
5. Оригинал и копие на удостоверение, издадено вследствие на извършен преглед в специализирано психиатрично заведение, че кандидатът не страда от хронично психическо заболяване (оригиналът на удостоверението ще бъде върнат на кандидата след сверяване на верността на съдържанието с копието на документа); удостоверението следва да бъде издадено не по-късно от 6 (шест) месеца преди датата на подаване на заявлението;
6. Копия от документи, удостоверяващи продължителността на професионалния опит;
7. Декларация или сертификат за притежавани компютърни умения.

Необходимите документи за участие в конкурсасе подават лично или чрез пълномощник в Приемната на Министерството на външните работи, гр. София, ул. „Александър Жендов” № 2, от **15:30 до 16:30 ч.** или по електронен път на адрес: kariera@mfa.bg, като в този случай заявлението по чл. 17, ал. 2 и декларацията по т. 2 от необходимите документи за участие в конкурса, следва да бъдат подписани от кандидата с електронен подпис.

**Документите се подават в 10-дневен срок от публикуване на Обявлението за конкурса.**

Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

Мястото за поставяне на Обявлението и обявяване на списъците и други съобщения във връзка с конкурса, е **Пропускът за посетители** на Министерството на външните работи, гр. София, ул. „Александър Жендов” № 2 и **интернет страницата** на МВнР**.**

Заповедта за назначаване на класирания на първо място кандидат ще бъде издадена в 14 дневен срок, след получаване на разрешение на достъп до съответното ниво на класифицирана информация.